લોખંડી પુરુષ સરદાર વલ્લભભાઇ પટેલની ૧૪3મી જન્મ જયંતિની દેશભરમાં ઉજવણી ચાલી રહી છે અને વડાપ્રધાન સહિતના નેતાઓ દેશમાં એકતા અખંડિતતાના વિચારોને મૂર્તિમંત કરવા અપીલ કરી રહ્યા હતા ત્યારે રાજકોટની છ દાયકા જુની મહાજનોની સંસ્થામાં જૂથવાદમાંથી જન્મેલી પરિસ્થિતીને કારણે ત્રણ વરસની મુદતની બોડીનું પોણા બે વરસમાં જ વિસર્જન કરવું પડ્યું છે. બુધવારે યોજાયેલી રાજકોટ ચેમ્બર ઓફ કોમર્સની યોજાયેલી સામાન્ય સભામાં હાલની ત્રણ માસમાં ચેમ્બરની ચૂંટણી કરી નાંખવાનો સર્વાનુમતે નિર્ણય લેવાયો હતો. ચેમ્બરમાં ૧૫મી ડિસેમ્બર સુધીમાં નવા સભ્યો ઉમેરી શકાશે. જેમને મતદાનનો અધિકાર પણ મળી શકશે.